International Music Score Library Project

International Music Score Library Project, шулай ук IMSLP, Petrucci музыка китапханәсе ()  — халыкара музыка язмалары виртуаль китапханәсен булдыру максалы белән төзелгән проект. 2006 елның 16 февралендә эшли башлый, бүгенге көндә 495,000 дән артык данә музыка язмалары һәм 18000 дән артык композиторның 152,000гә якын әсәре һәм 59,000 дан артык аудиоязма тәшкил итә. Вики принципка нигезләнгән, MediaWiki кушымталарын куллана, 2018 елның 10 июленнән iOS кушымтасы белән һәм 2019 елның 28 мартыннан Android кушымтасы белән тәэмин ителә. 2010 елның 6 июненнән IMSLP лицензияле аудиоязмаларны үз эченә кертә башлый. 

 Тарих 

 Тасвирлама 
Сайт 2006 елның 16 февралендә гамәлгә куела. Китапханә авторлык хокукыннан азат булган сканерланган иске музыкаль язмалардан гыйбарәт. Шулай да ул заманча композиторларның шәхси иҗатын Creative Commons лицензиясе астында бүлешү мәйданы буларак та хезмәт итә. IMSLP-ның төп проектларының берсе Иоганн Себастьян Бах иҗатына багышланган Bach-Gesellschaft Ausgabe (Бах җәмгыяте) тупланмаларын төркемләү һәм бүлешү - 2008 елның 3 ноябрендә тормышка ашырыла. И.С. Бах әсәрләреннән тыш, китапханә Людвиг ван Бетховен, Йоханнес Брамс, Фредерик Шопен, Йозеф Гайдн, Арканжело Корелли, Клод Дебюси, Винсент д'Энди, Пол Дюка, Габриэль Форе, Георг Фридрих Гендель, Джованни Палестрина, Морис Равель, Эрик Сати, Франц Шуберт, Роберт Шуман, Александр Скрябин һәм Ян Сибелиус барлык әсәр тупланмасын үз эченә ала.Вольфганг Амадей Моцарт, Франц Лист һәм кайбер башка композиторларның әсәрләре әле тулысынча йөкләнеп бетерелмәгән.     

Китапханә төрле тарихи кыйммәтле язмаларга ия булудан, IMSLP музыка белеме энциклопедиясе вазифасын да башкара. Күп язмаларда тарихи төгәл даталар һәм авторлар, башкаручалар исемнәре билгеләнгән, шуңа күрә Petrucci китапханәсе авторитетлы мәгълүмәт чыганагы булып тора. 

IMSLP Массачусэтс технология университеты  тарафыннан тикшерү коралы буларак тәкъдим ителә. Китапханә сайты мөһим чыганак буларак Сибли музыка китапханәсе  һәм Стенфорд, Калифорния,  Браун,  Пенсильвания Университетлары,   тарафыннан да тәкъдим ителә. Күп башка илләр университетлары, шул исәптән Оксфорд,  Кембридж университетлары, китапханәләре тарафыннан да куллануга киңәш ителә. 2019 елда, IMSLP һәм TwoSetViolin ширкатьләре берлектә товарлар сызыгын чыгара. 

 Логотип 
мини| IMSLP логотибы (2007–2015) 
мини|300x300пкс| Petrucci музыка китапханәсенең логотибында 2007–2015 елларда кулланылган күрсәтелгән зәңгәр хәреф беренче басылган музыка китабы, ягъни 1501 елда Оттавиано Петруччи тарафыннан бастырылган Harmonice Musices Odhecaton'нан гыйбарәт. 
2007–2015 елларда IMSLP / Petrucci музыка китапханәсе музыкаль язмага нигезләнгән логотип куллана. Музыкаль язма сурәте беренче басылган музыка китабының - Harmonice Musices Odhecaton - албитеннән алына. Ул Италиянең Венеция шәһәрендә 1501 елда Оттавиано Петруччи тарафыннан исемдәш китапханәдә бастырыла.      

2016 елда, IMSLP логотибын чиста IMSLP һәм Petrucci музыка китапханәсе дигән сүз билгесенә үзгәртә. 

 Бүләкләр 
2009 елда IMSLP музыкасы өчен MERLOT Classics премиясенә лаек була.  PC журналы тарафыннан ул 2009 елның "ачыкланмаган" номинациясендә 100 иң яхшы веб-сайтының берсе дип танала.  2018 елда Эдуард Гу, камер музыкасын яңа дәрәҗәгә чыгару уңаеннан Камера музыка башкаручылары фонды тарафыннан Хелен Райс премиясе белән бүләкләнә.  

 Искәрмәләр 

 Тышкы сылтамалар 

 Проект Леонардо порталы 

Төркем:Музыка китапханәләре